Freefinns

Joogavaellusretriitti 5-7.6.2026 Patvinsuon kansallispuistossa
2026-06-05 18:00 - 2026-06-07 15:00 (Europe/Moscow) | Patvinsuon kansallispuisto, Lieksa, Finland
Lämpimästi tervetuloa mukaan joogavaellusretriitille 5-7.6.2026 Patvinsuon kansallispuistoon.

Joogaamme ja meditoimme hiekkarannalla ja metsässä sekä ihastelemme alkukesän usvassa syleilevää loputonta aapasuota. Iltaisin rentoudumme nuotion äärellä tai teemme rauhallisen joogaharjoituksen, sillä aikaa kun eräoppaamme valmistaa meille avotulella herkullista kasvisillallista.

Perjantaina saavumme Patvinsuolle Kurkilahden pysäköintialueelle josta viikonlopun seikkailumme ja rauhoittuminen alkaa. Perjantain ja lauantain aikana kierrämme kauniin Suomujärven, nautimme loputtomien hiekkarantojen pehmeydestä, helppokulkuisten polkujen tallaamisesta, joogan rauhoittavasta vaikutuksesta ja maittavista nuotiolla valmistetuista kasvisruuista.Lauantaina pääsemme nauttimaan Suomun luontokeskuksen kauniista ympäristöstä. Päivän ohjelmassa on joogaharjoituksia, äänimaljarentous ja voimakorun valmistaminen.

Sunnuntaiaamun aloitamme lempeällä aamujoogalla. Aamiaisen jälkeen on luvassa kevyt päiväretki suolle ja Teretinniemen lintutornille jossa tiirailemme lintuja ja pidämme retriitin päätösseremonian.

Koko retken ajan sinua palvelevat eräopas Sanna-Kaisa ja joogaopettaja Annu. Toimimme suomeksi ja englanniksi.

Esittelyt
Annu Huttunen on varkautelainen joogaopettaja. Hän on myös äänimaljahoitaja, uniohjaaja, naurujoogaohjaaja, sairaanhoitaja-terveydenhoitaja AMK ja TtM. Annu opettaa sosiaali- ja terveysalaa ja toimii joogatunteja tarjoavan Flow Huttulan yrittäjänä. Maaseudulta lähtöisin oleva Annu on jo pienestä pitäen tottunut metsässä kulkija ja luonnon rakastaja. Annun mielestä Patvinsuo on yksi lumoavimmista paikoista, joissa hän on käynyt. ”Uskon, että retriitiltä palautuu onnellisia ja rauhoittuneita ihmisiä – aapasuon loputon määrä hiljentää kyllä viimeistään vilkkaammankin mielen ”, kertoo Annu.

Sanna-Kaisa Anttonen on kuvansilainen erä- ja luontoalan yrittäjä. Koulutukseltaan hän on matkailualan restonomi, lähihoitaja, sekä erä- ja luonto-opas. Sanna-Kaisan yritys Freefinns Oy tarjoaa monipuolisesti erä- ja luontoalan palveluja Itä-Suomen alueella. Hän on taitava kokki ja pääsettekin nauttimaan vaelluksella rakkaudella valmistetuista nuotioruuista. Sanna-Kaisa on koko ikänsä samoillut metsissä ja maannut mättäillä, sekä harrastanut monipuolisesti luontoliikuntaa. Patvinsuo on yksi Sanna-Kaisan ehdottomia lempparipaikkoja.

Joogavaellusretriitti sopii kaikille luonnossa olemisesta ja joogasta kiinnostuneille. Voit tulla yksin ja tai yhdessä ystäviesi kanssa. Me pidämme huolen siitä, että sinulla on kaikki hyvin. Et tarvitse aikaisempaa jooga- tai vaelluskokemusta, mutta ei siitä haittaakaan ole. Tarkemmat ohjeet, kuten varustelista ja varusteiden pakkaaminen, saat ilmoittautumisen jälkeen sähköpostiisi kevään 2026 aikana. Vaelluksella majoitumme omissa majoitteissa, esimerkiksi teltassa tai riippukeinussa. Tarvittaessa saat vinkkejä ja apua majoitteiden valinnassa ja varusteiden pakkaamisessa Sanna-Kaisalta.

Joogavaellusretriitin hinta on 229€ ja sisältää:
• noin 5h joogaa ja meditaatiota• aamiaisen lauantaina ja sunnuntaina• nuotioillallinen perjantaina ja lauantaina• oppaiden palvelut• ikimuistoisen elämyksen

Sinua varten,
Sanna-Kaisa & Annu
